Gotov nalaz: Dječak iz Bregane umro je od salmonele u jajima

Mirko Vidović, petogodišnjak iz Bregane, umro je od posljedica salmoneloze. Potvrdila je to obdukcija čije je nalaze Markova obitelj, ali i cijela hrvatska javnost čekala čak 38 dana...

<p>Mirko Vidović, petogodišnjak iz Bregane,<strong> umro je od posljedica salmoneloze</strong>, objavio je <a href="http://www.jutarnji.hr/vijesti/hrvatska/otkrivamo-38-dana-nakon-tragedije-konacno-stigao-obdukcijski-nalaz-potvrdeno-djecak-5-iz-bregane-otrovao-se-poljskim-jajima-i-umro-od-salmoneloze/5276767/"><strong>Jutarnji list</strong></a>. Potvrdila je to obdukcija čije je nalaze Markova obitelj, ali i cijela hrvatska javnost čekala čak 38 dana.</p><p>Za smrt dječaka kriva su<strong> jaja zaražena Salmonellom enteritidis</strong>. Njegova obitelj kupila ih je na akciji u Kauflandu. Jaja je iz Poljske u Hrvatsku uvezla Mesna industrija braća Pivac. </p><p>Cijela obitelj Vidović, roditelji i troje djece, 10. listopada zarazila se salmonelom.<strong> Za maloga Mirka zaraza je bila kobna</strong>. Na poziv Vidovića, liječnici Hitne pomoći došli su 11. listopada u njihovu obiteljsku kuću i tamo konstatirali smrt dječačića Mirka kojem nije bilo spasa. Ostatak obitelji tada je hospitaliziran.</p><p>Uzorci koje su uzeli epidemiolozi su pokazali da je kuća bila kontaminirana te da je salmonela bila prisutna u više uzoraka hrane i na gotovo svim uzorcima briseva kućnih površina. </p><p>Jaja nađena u kući pozitivna su na salmonelu, ali ona s polica iz istog trgovačkog lanca bila su<strong> zdravstveno ispravna.</strong></p><h2>Pivac: Još nismo službeno upoznati s rezultatima obdukcije</h2><p>- Nakon medijskih napisa objavljenih u vezi tragične smrti pok. Mirka Vidovića, obavještavamo vas da do ovog trenutka još uvijek nismo zaprimili nikakvu službenu obavijest nadležnih tijela niti smo upoznati sa službenim rezultatima odnosno nalazom obdukcije - poručili su iz Mesne industrije Braća Pivac.</p><p>Dodaju da su u stalnom kontaktu s nadležnim službama i punomoćnicom obitelji Vidović:</p><p><em>Punomoćnica obitelji izvijestila nas je da još nije zaprimila nikakvu službenu informaciju o nalazu obdukcije. Mesna industrija Braća Pivac izražava duboko žaljenje u vezi tragičnog događaja koji proživljava obitelj iz Bregane te smo i dalje uz istinski pijetet na dispoziciji punomoćnici obitelji. </em></p><p><em>Dok nalaz obdukcije ne bude poznat, naša postupanja ćemo voditi isključivo prema uputama nadležnih institucija te svi budući koraci bit će u dogovoru i prema uputama istih. </em></p><p><em>U kontaktu s proizvođačem jaja iz Poljske te kada nam budu dostupni svi dokumenti i poznat nalaz obdukcije, odmah ćemo izvijestiti odgovornog proizvođača o istima. Budući da se prodaja proizvoda ovog proizvođača odvija na jedinstvenom EU tržištu, dužnost nam je dostaviti proizvođaču kompletnu dokumentaciju i saznanja kojima ćemo raspolagati, a koju proizvođač očekuje radi daljnjih postupanja - </em>stoji u priopćenju Braće Pivac.</p><h2>Salmonela u jajima, piletini, ćevapima...</h2><p>Nakon poljskih jaja, u hrvatskoj se posljednjih dana redaju slučajevi salmonele u hrani. Tako je ona nedavno otkrivena u pilećem i pačjem mesu koje je na tržište namjeravao staviti Lidl, a u četvrtak je objavljeno kako je salmonela pronađena i u ćevapima iz Konzuma.</p><p>Posljednji slučaj zabilježen je u četvrtak navečer kada je Kaufland objavio kako povlači pileći zabatak u rinfuzi uvezen iz Poljske zbog sumnje na salmonelu. </p>